*Projekts*

LATVIJAS REPUBLIKAS MINISTRU KABINETS

2021.gada Noteikumi Nr.

Rīga (Prot. Nr. §)

**Tālvadības pilotu kvalifikācijas noteikumi**

Izdoti saskaņā ar likuma "[Par aviāciju](https://likumi.lv/ta/id/57659-par-aviaciju)"

[117.2 pant](https://likumi.lv/ta/id/57659-par-aviaciju#p47)a trešo, ceturto un piekto daļu

**I Vispārīgie jautājumi**

1. Noteikumi nosaka:

1.1. kārtību, kādā valsts aģentūra “Civilās aviācijas aģentūra” (turpmāk – Civilās aviācijas aģentūra) nodrošina tālvadības pilotu apmācību tiešsaistē un izdod apliecinājumu tālvadības pilotiem par nokārtotu teorētisko zināšanu tiešsaistes eksāmenu;

1.2. kārtību, kādā Civilās aviācijas aģentūra vai tās atzīta struktūra nodrošina tālvadības pilotu teorētisko zināšanu klātienes eksāmenu un izdod, pagarina, ierobežo, atsauc vai aptur tālvadības pilota kompetences sertifikātu;

1.3. kārtību, kādā Civilās aviācijas aģentūras atzīta struktūra un bezpilota gaisa kuģu sistēmas ekspluatants nodrošina tālvadības pilota praktisko prasmju apguvi un pārbaudi un izdod, pagarina, ierobežo, atsauc vai aptur apliecinājumu par praktisko prasmju apguvi, kā arī nosaka kārtību, kādā Civilās aviācijas aģentūras atzīta struktūra un bezpilota gaisa kuģu sistēmu ekspluatants iesniedz Civilās aviācijas aģentūrai deklarāciju par atbilstību regulas Nr. 2019/947 prasībām un saņem no šīs aģentūras atbilstības apliecinājumu.

2. Komisijas 2019. gada 24. maija Īstenošanas regulas (ES) 2019/947 par bezpilota gaisa kuģu ekspluatācijas noteikumiem un procedūrām (turpmāk - regula Nr.2019/947) prasību ievērošanai tiek piemēroti Eiropas aviācijas drošības aģentūras izstrādātie dokumenti "Attiecīgie regulas (ES) 2019/947 līdzekļi atbilstības panākšanai un vadlīnijas” (turpmāk – AMC), kas tulkoti latviešu valodā un publicēti Civilās aviācijas aģentūras tīmekļvietnē.

3. Civilās aviācijas aģentūras sniegtie publiskie pakalpojumi, kas saistīti ar atvērtās kategorijas A2 apakškategorijas tālvadības pilota teorētisko zināšanu klātienes eksāmena kārtošanu un sertifikāta izsniegšanu, specifiskās kategorijas tālvadības pilota teorētisko zināšanu klātienes eksāmena kārtošanu un sertifikāta izsniegšanu, kā arī deklarācijas par tālvadības pilotu praktisko apmācību un prasmju novērtēšanu bezpilota gaisa kuģu operācijām, uz ko attiecas regulas Nr.2019/947 pielikuma 1.papildinājumā definētie standarta scenārijii, iesniegšanu un apstiprinājuma par deklarācijas saņemšanu un apliecinājuma par tās atbilstību izsniegšanu ir maksas pakalpojums saskaņā ar normatīvo aktu par Civilās aviācijas aģentūras publisko maksas pakalpojumu cenrādi. Pretendents samaksā par attiecīgo Civilās aviācijas aģentūras maksas pakalpojumu pirms tā saņemšanas.

4. Tālvadības pilota teorētisko zināšanu eksāmenu un praktisko prasmju novērtēšanu pretendents kārto, ievērojot šādus noteikumus:

4.1. teorētisko zināšanu eksāmenu kārto patstāvīgi, bez citu personu vai palīgmateriālu palīdzības, kā arī nedrīkst kopēt, fotografēt, filmēt un tālāk izplatīt teorētisko zināšanu eksāmena saturu;

4.2. praktisko prasmju novērtēšanā iesaista atbalsta personālu tikai gadījumā, ja tas nepieciešams attiecīgās bezpilota gaisa kuģa sistēmas lidojuma nodrošināšanai.

5. Tālvadības pilota teorētisko zināšanu klātienes eksāmena norisi uzrauga Civilās aviācijas aģentūras vai Civilās aviācijas aģentūtas atzītās struktūras (turpmāk – atzītā struktūra) norīkots eksāmena novērotājs, ja eksāmens tiek kārtots Civilās aviācijas aģentūrā vai atzītajā struktūrā. Eksāmena novērotājam ir šādi pienākumi un tiesības:

5.1. pirms eksāmena sākuma informēt par eksāmena noteikumiem un atbildēt uz pretendenta jautājumiem, ja tādi rodas par eksāmena norisi;

5.2. uzraudzīt eksāmena norises gaitu, pārtraukt eksāmena pieņemšanu pretendentam, ja pretendents pārkāpj šo noteikumu 4.1.apakšpunkta nosacījumus.

6. Civilās aviācijas aģentūra un atzītā struktūra tālvadības pilotu teorētisko zināšanu klātienes eksāmenu organizē:

6.1.Civilās aviācijas aģentūras vai atzītās struktūras telpās;

6.2. citās atbilstošās telpās, ja Civilās aviācijas aģentūra vai atzītā struktūra organizē izbraukuma eksāmenu.

7. Tālvadības pilotu teorētisko zināšanu eksāmena jautājumiem ir četri atbilžu varianti katram, no kuriem viens atbildes variants ir pareizs un trīs atbilžu varianti ir nepareizi. Eksāmena atbilžu sniegšanai atvēlētais laiks ir viena minūte katram eksāmena jautājumam.

8. Ja teorētisko zināšanu klātienes eksāmens vai praktisko prasmju pārbaude nav nokārtota, atkārtota eksāmena kārtošana vai prasmju pārbaude ir pieļaujama ne ātrāk kā nākamajā dienā.

9. Civilās aviācijas aģentūra un atzītā struktūra šo noteikumu izpildē sadarbojas saskaņā ar savstarpēji noslēgto vienošanos.

10. Informācija par pieteikšanos tālvadības pilota teorētisko zināšanu klātienes eksāmenam ir pieejama Civilās aviācijas aģentūras vai atzītās struktūras tīmekļvietnēs.

11. Bezpilota gaisa kuģu sistēmu ekspluatanta saskaņā ar šiem noteikumiem izsniegtie sertifikāti vai apliecinājumi attiecas tikai uz minētā ekspluatanta tālvadības pilotiem, ciktāl tie iesaistīti attiecīgā ekspluatanta bezpilota gaisa kuģu sistēmu ekspluatācijā. Cita bezpilota gaisa kuģu sistēmu ekspluatanta izdots sertifikāts vai apliecinājums ir derīgs, ja:

11.1. tas atbilst bezpilota gaisa kuģu sistēmu ekspluatanta, kura vārdā tālvadības pilots veic lidojumu, bezpilota gaisa kuģu sistēmu ekspluatācijai;

11.2. to atzīst bezpilota gaisa kuģu sistēmu ekspluatants, kura vārdā tālvadības pilots veic lidojumu.

12. Atzītās struktūras lēmumus, kas pieņemti saskaņā ar šiem noteikumiem, pretendents var apstrīdēt mēneša laikā, iesniedzot attiecīgu iesniegumu Civilās aviācijas aģentūrā. Civilās aviācijas aģentūras lēmumus var pārsūdzēt tiesā Administratīvā procesa likumā noteiktajā kārtībā.

**II Atvērtās kategorijas A1 un A3 apakškategorijas tālvadības pilotu apmācība tiešsaistē un teorētisko zināšanu tiešsaistes eksāmens**

13. Atvērtās kategorijas A1 un A3 apakškategorijas tālvadības pilotu apmācība tiešsaistē un teorētisko zināšanu tiešsaistes eksāmena norise tiek nodrošināta Civilās aviācijas aģentūras pakapojumu portālā (turpmāk – portāls).

14. Civilās aviācijas aģentūra nodrošina tālvadības pilotu apmācību materiālu un tiešsaistes eksāmena jautājumu sagatavošanu un uzturēšanu atbilstoši regulas Nr.2019/947 pielikuma A daļas UAS.OPEN.020 4. apakšpunkta b) punktā, UAS.OPEN.040 3. apakšpunktā un AMC A daļā noteiktajam.

15. Pretendents uzsāk A1 un A3 apakškategorijas tālvadības pilota teorētisko zināšanu tiešsaistes eksāmena kārtošanu, ja portālā ir reģistrējies bezpilota gaisa kuģu, bezpilota gaisa kuģu sistēmu ekspluatantu, tālvadības pilotu un gaisa kuģu modeļu klubu un apvienību reģistrā un ir ieguvis tālvadības pilota reģistrācijas numuru.

16. Civilās aviācijas aģentūra apliecinājumu par nokārtotu teorētisko zināšanu tiešsaistes eksāmenu ne vēlāk kā divu darba dienu laikā pēc eksāmena nokārtošanas pievieno/ ievieto portālā tālvadības pilota izveidotajā kontā.

**III Atvērtās kategorijas A2 apakškategorijas tālvadības pilotu klātienes eksāmens**

17. Civilās aviācijas aģentūra nodrošina atvērtās kategorijas A2 apakškategorijas tālvadības pilotu teorētisko zināšanu klātienes eksāmenu jautājumu sagatavošanu un uzturēšanu atbilstoši regulas Nr.2019/947 pielikuma A daļas UAS.OPEN.030 2) apakšpunkta c) punktā un AMC A daļā noteiktajam.

18. Pretendents uzsāk A2 apakškategorijas tālvadības pilota teorētisko zināšanu klātienes eksāmena kārtošanu, ja:

18.1. ir izpildīti regulas Nr.2019/947 pielikuma A daļas UAS.OPEN.030 2) apakšpunkta a) un b) punkta nosacījumi un portālā tālvadības pilota izveidotajā kontā ir pievienots paziņojums par praktiskās pašmācības pabeigšanu;

18.2. ar Civilās aviācijas aģentūru vai atzīto struktūru ir saskaņots klātienes eksāmena laiks un norises vieta;

18.3. pirms eksāmena uzrāda personu apliecinošu dokumentu.

19. Ja A2 apakškategorijas tālvadības pilotu teorētisko zināšanu klātienes eksāmena norisi nodrošina atzītā struktūra, tā izmanto šo noteikumu 17.punktā minētos eksāmena jautājumus.

20. A2 apakškategorijas tālvadības pilotu teorētisko zināšanu klātienes eksāmenā ir 30 jautājumi.

21. Civilās aviācijas aģentūra izsniedz tālvadības pilota kompetences sertifikātu par sekmīgi nokārtotu A2 apakškategorijas tālvadības pilota teorētisko zināšanu klātienes eksāmenu ne vēlāk kā divu darba dienu laikā pēc eksāmena nokārtošanas un pievieno to portālā tālvadības pilota izveidotajā kontā.

**IV Specifiskās kategorijas tālvadības pilotu teorētisko zināšanu klātienes eksāmens un praktisko prasmju pārbaude atbilstoši standarta scenārijiem noteiktajām prasībām**

22. Civilās aviācijas aģentūra nodrošina teorētisko zināšanu klātienes eksāmena jautājumu sagatavošanu un uzturēšanu atbilstoši regulas Nr.2019/947 pielikuma 1.papildinājumā definētajiem standarta scenārijiiem un AMC B daļā noteiktajam.

23. Tālvadības pilotu teorētisko zināšanu klātienes eksāmenu atbilstoši regulas Nr.2019/947 pielikuma 1.papildinājumā definētajiem standarta scenārijiem nodrošina Civilās aviācijas aģentūra vai atzītā struktūra.

24. Tālvadības pilotu praktisko apmācību un prasmju pārbaudi atbilstoši darbībām, uz kurām attiecas regulas Nr.2019/947 pielikuma 1.papildinājumā definētie standarta scenāriji, nodrošina:

24.1. atzītā struktūra;

24.2. bezpilota gaisa kuģu sistēmas ekspluatants.

25. Nodrošināt tālvadības pilotu praktisko apmācību un prasmju pārbaudi atbilstoši darbībām, uz kurām attiecas standarta scenāriji, atzītajai struktūrai un bezpilota gaisa kuģu sistēmu ekspluatantam ir tiesības, ja ir izpildītas regulas Nr.2019/947 pielikuma 3.papildinājuma prasības, tostarp atzītā struktūra ir iesniegusi Civilās aviācijas aģentūrā regulas Nr.2019/947 pielikuma 6.papildinājumā norādīto deklarāciju, bet gaisa kuģu sistēmu ekspluatants - regulas Nr.2019/947 pielikuma 4.papildinājumā norādīto deklarāciju.

26. Civilās aviācijas aģentūra divu darba dienu laikā pēc šo noteikumu 25.punktā minētās deklarācijas saņemšanas:

26.1. pārbauda, vai deklarācija satur visu regulas Nr.2019/947 6.papildinājumā vai 4.papildinājumā noteikto informāciju;

26.2. izsniedz apliecinājumu par atzītās struktūras vai bezpilota gaisa kuģu sistēmu ekspluatanta iesniegtās deklarācijas atbilstību regulas Nr. 2019/947 6.papildinājumam vai 4.papildinājumam.

27. Atzītā struktūra un bezpilota gaisa kuģu sistēmu ekspluatants ir tiesīgs veikt tālvadības pilotu praktisko apmācību un prasmju novērtēšanu atbilstoši regulas Nr.2019/947 pielikuma 1.papildinājumā definētajiem standarta scenārijiiem, kad ir saņemts Civilās aviācijas aģentūras apliecinājums par deklarācijas atbilstību regulas Nr. 2019/947 6.papildinājumam un 4.papildinājumam.

28. Pretendents uzsāk tālvadības pilotu teorētisko zināšanu klātienes eksāmena kārtošanu atbilstoši regulas Nr.2019/947 pielikuma 1.papildinājumā definētajiem standarta scenārijiiem, ja:

28.1. ir saņēmis apliecinājumu par nokārtotu atvērtās kategorijas A1 un A3 apakškategorijas tālvadības pilota teorētisko zināšanu tiešsaistes eksāmenu atbilstoši regulas Nr.2019/947 pielikuma A daļas UAS.OPEN.020 4) apakšpunkta b) punktā un UAS.OPEN.040 3) apakšpunktā noteiktajam;

28.2. ir izpildījis šo noteikumu 18.2. un 18.3.apakšpunktā noteikto.

29. Ja tālvadības pilotu teorētisko zināšanu klātienes eksāmena norisi nodrošina atzītā struktūra, tā izmanto šo noteikumu 22.punktā minētos eksāmena jautājumus.

30. Tālvadības pilotu teorētisko zināšanu klātienes eksāmenā atbilstoši regulas Nr.2019/947 pielikuma 1.papildinājumā definētajiem standarta scenārijiiem jautājumu skaits saistāms ar pretendenta jau iegūto tālvadības pilota kvalifikāciju, ņemot vērā šādus nosacījumus:

30.1. eksāmenā ir 40 jautājumi, ja pretendents iepriekš ir nokārtojis A1 un A3 apakškategorijas tālvadības pilota teorētisko zināšanu tiešsaistes eksāmenu atbilstoši regulas Nr.2019/947 pielikuma A daļas UAS.OPEN.020 4) apakšpunkta b) punktā un UAS.OPEN.040 3) apakšpunktā noteiktajam;

30.2. eksāmenā ir 30 jautājumi, ja pretendents iepriekš ir nokārtojos A2 apakškategorijas tālvadības pilota teorētisko zināšanu klātienes eksāmenu atbilstoši regulas Nr.2019/947 pielikuma A daļas UAS.OPEN.030 2) apakšpunkta c) punktā noteiktajam.

31. Civilās aviācijas aģentūra izsniedz tālvadības pilota sertifikātu, kas apliecina teorētiskās zināšanas bezpilota gaisa kuģu sistēmu ekspluatācijai atbilstoši regulas Nr.2019/947 pielikuma 1.papildinājumā definētajiem standarta scenārijiiem ne vēlāk kā divu darba dienu laikā pēc eksāmena nokārtošanas un pievieno portālā tālvadības pilota izveidotajā kontā.

32. Atzītā struktūra vai bezpilota gaisa kuģu sistēmu ekspluatants izsniedz tālvadības pilota sertifikātu, kas apliecina praktiskās prasmes bezpilota gaisa kuģu sistēmu ekspluatācijai atbilstoši regulas Nr.2019/947 pielikuma 1.papildinājumā definētajiem standarta scenārijiiem ne vēlāk kā divu darba dienu laikā pēc pārbaudes nokārtošanas, un tālvadības pilots to pievieno portālā tālvadības pilota izveidotajā kontā.

**V Specifiskās kategorijas tālvadības pilota kvalifikācijas atbilstība bezpilota gaisa kuģu sistēmu ekspluatācijas risku novērtējumam**

33. Tālvadības pilotu teorētisko zināšanu apmācību un klātienes eksāmenu, kā arī praktisko prasmju apguvi un pārbaudi, ciktāl tas nepieciešams bezpilota gaisa kuģu sistēmu ekspluatanta paredzēto bezpilota gaisa kuģu sistēmu ekspluatācijas drošumam saskaņā ar risku novērtējumu, lai bezpilota gaisa kuģu sistēmas ekspluatants varētu pretendēt saņemt Civilās aviācijas aģentūras ekspluatācijas atļauju, izpildot regulas Nr.2019/947 12.panta 4.punkta b) apakšpunkta ii) punkta nosacījumus, nodrošina:

33.1. atzītā struktūra;

33.2. bezpilota gaisa kuģu sistēmu ekspluatants.

34. Praktisko apmācību un prasmju pārbaudi veic ar atzītās struktūras, bezpilota gaisa kuģu sistēmu ekspluatanta vai pretendenta bezpilota gaisa kuģi, ievērojot šādus nosacījumus:

34.1. ar pretendenta bezpilota gaisa kuģi apmācību un prasmju pārbaudi veic, ja tas saskaņots ar atzīto struktūru vai bezpilota gaisa kuģa sistēmas ekspluatantu;

34.2. atzītā struktūra, bezpilota gaisa kuģa sistēmas ekspluatants vai pretendents saskaņā ar normatīvo aktu par vispārējo civiltiesisko atbildību par zaudējumiem, kurus bezpilota gaisa kuģis varētu radīt trešajai personai, ir apdrošinājis savu vispārējo civiltiesisko atbildību pret zaudējumiem, kurus bezpilota gaisa kuģis, ar kuru plāno veikt apmācību un prasmju pārbaudi, varētu radīt trešās personas veselībai, dzīvībai, mantai, kā arī videi.

35. Atzītā struktūra vai bezpilota gaisa kuģu sistēmu ekspluatants izsniedz specifiskās kategorijas tālvadības pilota sertifikātu, kas apliecina teorētisko zināšanu un praktisko prasmju atbilstību šo noteikumu 33.punktam, ne vēlāk kā divu darba dienu laikā pēc teorētisko zināšanu eksāmena vai praktisko prasmju pārbaudes nokārtošanas, un tālvadības pilots izsniegto sertifikātu pievieno portālā izveidotajā tālvadības pilota kontā.

**VI Tālvadības pilotam izsniegto kvalifikācijas apliecinājumu un sertifikātu pagarināšana, ierobežošana, atsaukšana vai apturēšana**

36. Apliecinājumu par nokārtotu atvērtās kategorijas A1 un A3 apakškstegorijas tālvadības pilota teorētisko zināšanu tiešsaistes eksāmenu un atvērtās kategorijas A2 apakškategorijas tālvadības pilota kompetences sertifikātu par nokārtotu teorētisko zināšanu klātienes eksāmenu Civilās aviācijas aģentūra atkārtoti pagarina uz jaunu piecu gadu termiņu, ja pretendents ir izpildījis regulas Nr.2019/947 pielikuma A daļas UAS.OPEN.070 punkta 2. un 3.apakšpunkta prasības.

37. Tālvadības pilota sertifikātu, kas apliecina tālvadības pilotu teorētiskās zināšanas atbilstoši regulas Nr.2019/947 pielikuma 1.papildinājumā definētajiem standarta scenārijiem, Civilās aviācijas aģentūra atkārtoti pagarina uz jaunu piecu gadu termiņu, ja pretendents ir izpildījis regulas Nr.2019/947 pielikuma 1.papildinājuma UAS.STS-01.020 3. un 4. punkta vai UAS.STS-02.020 10) un 11) punkta prasības.

38. Teorētisko zināšanu prasmju atsvaidzināšanas apmācību nodrošina:

38.1. Civilās aviācijas aģentūra vai atzītā struktūra atbilstoši regulas Nr.2019/947 pielikuma A daļas UAS.OPEN.070 punkta 2.apakšpunkta b) punktā noteiktajam;

38.2. atzītā struktūra atbilstoši regulas Nr.2019/947 pielikuma 1.papildinājuma UAS.STS-01.020 3.punkta b) apakšpunkta un UAS.STS-02.020 10) punkta b) apakšpunktā noteiktajam.

39. Šo noteikumu V nodaļā minēto specifiskās kategorijas kompetences sertifikātu un apliecinājumu derīguma termiņu, kas nav mazāks par diviem gadiem, nosaka atzītā struktūra vai bezpilota gaisa kuģu sistēmu ekspluatants, ņemot vērā šādus nosacījumus:

39.1. ja teorētisko zināšanu kompetences sertifikāts izdots uz termiņu, kas pārsniedz piecus gadus, tālvadības pilotam ir pienākums ne retāk kā reizi piecos gados veikt teorētisko zināšanu atsvaidzināšanas apmācību;

39.2. ja tālvadības pilota pēdējā gada laikā veikto lidojumu kopējais ilgums ir mazāks kā sešas stundas, ja vien apliecinājumā nav noteikts lielāks stundu skaits, tālvadības pilotam ir pienākums atkārtoti nokārtot praktisko prasmju pārbaudi.

40. Šo noteikumu 39.1.apakšpunktā minēto teorētisko zināšanu atsvaidzināšanas apmācību un 39.2.apakšpunktā minēto praktisko prasmju pārbaudi nodrošina:

40.1. atzītā struktūra;

40.2. šo noteikumu 33.2.apakšpunktā minētais bezpilota gaisa kuģu sistēmu ekspluatants.

41. Civilās aviācijas aģentūra pieņem lēmumu ierobežot vai atsaukt Civilās aviācijas aģentūras vai atzītās struktūras tālvadības pilotam izdoto sertifikātu, ja:

41.1. tālvadības pilots neatbilst šajos noteikumos un regulas Nr.2019/947 8. pantā noteiktajām prasībām;

41.2. tālvadības pilots, izmantojot ar sertifikātu piešķirtās tiesības, rīkojies nolaidīgi, kā rezultātā noticis civilās aviācijas incidents vai nelaimes gadījums;

41.3. tālvadības pilots iepriekšējā gada laikā ir pieļāvis apzinātu pārkāpumu, kas apdraud lidojumu drošumu vai drošību, rada draudus sabiedrības vai valsts drošībai;

41.4. uzraudzības procesa ietvaros Civilās aviācijas aģentūra konstatē, ka atzītā struktūra nav pienācīgi nodrošinājusi apmācību, pārbaužu vai eksāmenu norisi, kvalificējot to kā 1.līmeņa neatbilstību;

41.5. tālvadības pilots Civilās aviācijas aģentūras noteiktajā termiņā nav veicis nepieciešamos pasākumus, lai atjaunotu sertifikāta darbību;

41.6. tālvadības pilots sertifikātu ir ieguvis ar maldiem vai viltu;

41.7. tālvadības pilots rakstiski atsakās no sertifikāta izmantošanas un lūdz to atsaukt.

42. Ja Civilās aviācijas aģentūra pieņem lēmumu par tālvadības pilotam izdotā sertifikāta ierobežošanu, tā sertifikātu atstāj spēkā daļā, ciktāl tas atbilst kvalifikācijas līmenim, ko Civilās aviācijas aģentūra vai atzītā struktūra nodrošinājusi apmācībās vai eksāmenā.

43. Civilās aviācijas aģentūra var pieņemt lēmumu par Civilās aviācijas aģentūras vai atzītās struktūras tālvadības pilotam izdotā sertifikāta darbības apturēšanu uz laiku, kamēr veic šo noteikumu 41.punktā minēto gadījumu izvērtējumu vai tālvadības pilots veic pasākumus, lai novērstu Civilās aviācijas aģentūras konstatētās nepilnības. Pēc tam Civilās aviācijas aģentūra tālvadības pilotam izdoto sertifikātu atjauno, ierobežo vai atsauc.

44. Civilās aviācijas aģentūrai ir tiesības apturēt bezpilota gaisa kuģu sistēmu ekspluatanta tālvadības pilotam izdotos sertifikātus, ja uzraudzības pasākuma ietvaros Civilās aviācijas aģentūra konstatē, ka bezpilota gaisa kuģu sistēmu ekspluatants nav pienācīgi nodrošinājis apmācību, pārbaužu vai eksāmenu norisi. Tālvadības pilota sertifikāta darbība tiek apturēta uz laiku, kamēr bezpilota gaisa kuģu sistēmu ekspluatants ir veicis pasākumus, lai novērstu konstatētās nepilnības.

**VII Noslēguma jautājumi**

45. Noteikumi stājas spēkā 2021.gada 1.jūlijā.

46. Civilās aviācijas aģentūras lēmums par tālvadības pilota teorētisko zināšanu un praktisko prasmju pārbaudes nokārtošanu ar tajā norādīto derīguma termiņu līdz 2021.gada 1.jūlijam, kas pieņemts pamatojoties uz Ministru kabineta 2019.gada 13.augusta noteikumu Nr. 368 “Kārtība, kādā veicami bezpilota gaisa kuģu un cita veida lidaparātu lidojumi” (turpmāk – noteikumi Nr.368) 57.punktu, ir spēkā līdz 2021.gada 31.decembrim.

47. Regulas Nr.2019/947 22.panta a) punkta minētajā gadījumā lidojumus ar bezpilota gaisa kuģi, kura maksimālā pacelšanās masa, ieskaitot derīgo kravu, ir 250g un vairāk, atļauts veikt tālvadības pilotam, kurš ir:

47.1. iepazinies ar bezpilota gaisa kuģa sistēmas ražotāja sniegtajiem norādījumiem;

47.2. apguvis tiešsaistes apmācības kursu un nokārtojis teorētisko zināšanu tiešsaistes eksāmenu saskaņā ar Regulas Nr.2019/947 pielikuma A daļas UAS.OPEN.020.punkta 4.apakšpunkta b) punktu.

48. Pamatojoties uz regulas Nr.2019/947 21.panta 2.punktu un 22.panta b) punktu, tālvadības pilotiem kompetences līmenis tiek pielīdzināts kā vismaz līdzvērtīgs Regulas Nr.2019/947 pielikuma A daļas UAS.OPEN.030.punkta 2.apakšpunktā noteiktajam, ja ir:

487.1. saņemts Civilās aviācijas aģentūras lēmums par teorētisko zināšanu un praktisko prasmju pārbaužu nokārtošanu atbilstoši noteikumu Nr.368 57.punktam;

48.2. papildus apgūts tiešsaistes apmācības kurss un nokārtots teorētisko zināšanu tiešsaistes eksāmens saskaņā ar regulas Nr.2019/947 pielikuma A daļas UAS.OPEN.020.punkta 4.apakšpunkta b) punktu.

49. Tālvadības pilotiem, kuru kompetences līmenis ir pielīdzināms atbilstoši 48.punktā noteiktajā kārtībā, līdz 2021.gada 31.decembrim ir tiesības Civilās aviācijas aģentūrā iegūt Regulas Nr.2019/947 pielikuma A daļas UAS.OPEN.030.punkta 2.apakšpunktā minēto sertifikātu bez papildu eksāmena kārtošanas.

Ministru prezidents A. K. Kariņš

Satiksmes ministrs T. Linkaits